text: Casa arena får besøg af superstjerner
  23 oktober 2014 kl. 15.28
  Horsens skal i sommeren 2015 være værtsby for det kendte boyband One Direction
  Torsdag blev det offentliggjort, at det kendte band - specielt blandt unge piger - One Direction gæster Horsens på deres tour "On the road again 2015."
  Koncerten afholdes den 16. juni 2015 i Casa Arena Horsens.
  Bandet er et britisk-irisk boyband, som var med i den engelske udgave af X-Factor. Bandet endte på en 3. plads men er siden blevet en global succes. De unge drenge har lavet hits som "What Makes You Beautiful," "Gotta Be You" samt "One Thing."
  Horsens er det eneste sted i Danmark, som bandet gæster på deres tour. Desuden er der koncert i Østrig, Belgien, Norge, Sverige og Finland.
  Billetsalget starter lørdag den 1. november kl. 10.00 på www.billetlugen.dk
  